ཉེ་སྔོན་ཕྱི་ཟླ་༡༠ཚེས་༡༡ཉིན་དཀར་མཛེས་ཁུལ་དཔལ་ཡུལ་རྫོང་དང་འཇོ་མདའ་རྫོང་སྤོ་ལོ་ཡུལ་ཚོའི་ས་མཚམས་ཀྱི་འབྲི་ཆུའི་ཁུག་མགོ་ཞིག་ཏུ་རི་ཉིལ་དོན་རྐྱེན་བྱུང་རྗེས།རྒྱ་ནག་གཞུང་ཕྱོགས་ཀྱི་གསར་འགྱུར་བརྒྱུད་ལམ་ཁག་ནས་འབྲི་ཆུའི་བཞུར་རྒྱུན་རྒྱུན་ལྡན་དུ་གྱུར་ཏེ།ས་གནས་མི་མང་གི་བདེ་འཇགས་ཐད་དཀའ་ངལ་མེད་པ་ཆགས་ཡོད་སྐོར་བསྒྲགས་ཡོད་ཀྱང་།འདི་གར་ས་གནས་ནས་ཁུངས་ལྡན་གནས་ཚུལ་འབྱོར་བ་ལྟར་ན།ས་གནས་མི་མང་གི་འཚོ་བར་མུ་མཐུད་དཀའ་ངལ་འཕྲད་ཀྱི་ཡོད་པ་མ་ཟད།སྔར་ལས་ཆུ་ལོག་གི་ཉེན་ཁ་ཆེན་པོ་ཞིག་འབྱུང་ཉེན་ཡོད་པའི་སེམས་འཁྲལ་བྱེད་བཞིན་འདུག